Exqrch/javanese-Komodo-pixelgpt huggingface dataset:
Badan Sertifikasi Manajemen Risiko Badan Sertifikasi Manajemen Risiko utawi ingkang asring dipuncekak kanthi cekakakne BSMR inggih punika salah satunggaling badan sertifikasi ingkang madeg piyambak lan dipunresmekaken ing wekdal sepisanan ing tanggal 8 Agustus 2005 minangka asiling tindak lanjut saking peraturan Bank Indonesia Nomer 7/25/PBI/2005 ngengingi sertifikasi Manajemen Risiko Kangge Pengurus lan pejabat Bank Umum
BAdan Sertifikasi Manajemen Risiko (BSMR) ingkang gadhah tugas kanggé ngawontenaken sertifikat manajemen risiko ingkang ngewrat wonten ing "international best practices", ingkang nerbitaken sertifikat manajemen resiko, lan nyabut sertifikatipun manawi ingkang nyepeng sertifikatipun kabukti lepat nindakaken prakawis ingkang nglanggar ing babagan perbankan dhedhasar putusan pengadhilan ingkang gadhah kakiyatan kukum ingakng tetep utawi pelanggaran kodhe etik profesi, saha nglapuraken kegiyatan ingkang gadhah gegayutan kaliyan sertifikasi ing
ingkang gadhah gegayutan kaliyan sertifikasi ing skala tartamtu dhaten BAnk Indonesia
Demi kanggé njagi kualitas sertifikasi manajemen resiko perbankan ing Indonésia inggih ndhèrèk standar kualitas internasional, BSMR nindakaken kerja sama kaliyan "Global Association of Risk Professional" (GARP) kanggé nyusun silabus, buku kerja, materi lan soal ujian program sertifikasi manajemen resiko
GARP inggih punika minangka satunggaling asosiasi profesi manajemen resiko ingkang gadhah reputasi internasional kanggé ngawontenaken sertifikasi "Financia Risk Manager" (FRM) ingkang mliginipun dipuntujokaken kanggé para pelaku indhustri jasa kauangan
Nalika wonten krisis perbankan ing taun 1997, kaanan mikro perbankan nassional nandang karentan dhateng gejolak ékonomi ingkang dipunjalari ing antawisipun déning prinsip ngati- ati ingkang dipunlirwakaken wonten ing kegiyatan operasional, dhuwuripun resiko kemacetan kredit, kaprigelan manajerial bank ingkang lemah saéngga ngobataken kualitas aktiva prodhuktif ingkang mandhap saha lajeng ningkatipun resiko ingkang dipunadhepi déning bank
Krisis mau nedahaken bilih indhustri perbankan nasional dèrèng gadhah kalembagan bank ingkang kiyat lan ugi dipundhukung kanthi infrastruktur perbankan ingkang saé supados saged ngatasi gejolak internal punapa déené eksternan
Minangka salah satungaling cara kanggé nyehataken malih indhustri perbankan ingkang kiyat, séhat, lan efisien, mila BAnk Indonésia ing tanggal 9 Januari 2004 medalaken Arsitektur Perbankan Indonesia (API)
Tingkatan sertifikat manajemen risiko
Tingkatan sertifikat manajemen risiko kapeérang saking 5 tingkat dhedhasar jenjang kalungguhan lan struktur organisasi bank, inggih punika :
Institut Èlmu Pulitik Paris Institut Èlmu Pulitik Paris (basa Prancis: Institut d'Etudes Politiques de Paris), asring dipunrujuk ugi minangka Sciences Po (kaucapaken "se-ahns po"), inggih punika sawijining "Grand Établissement" wonten ing Paris, Perancis
Sciences Po kanthi tradhisional sampun ndhidhik èlit pulitik lan diplomatik Perancis, nanging program akademikipun boten namung nyakup ngèlmu pulitik lan èkonomi, nanging ugi bab hukum, komunikasi, keuangan, bisnis, manajemen, lan jurnalisme
Kampusipun dumunung wonten ing caket Kali Seine, lan saged dipunjangkau kanthi mlampah saking "Notre Dame de Paris", "Panthéon", sarta "Assemblée Nationale"
Gedungipun awujud yasan ingkang méwah saking abad kaping 17 lan kaping 18 ingkang dumunung wonten ing "rue Saint-Guillaume" lan sakanan kiringipun wonten ing "VIIe arrondissement" ing sisih kiwa kali mau
Nama "Sciences Po" ngrujuk dhateng 3 lembaga ingkang béda nanging sami jangkepi: Panerbit
inggih punika sawijining badan penerbit "Sciences Po"
Panerbit punika nerbitaken karya-karya akademis ingkang kagayut kaliyan ngèlmu sosial, lan minangka panerbit Perancis ingkang misuwur wonten ing babagan kabijakan publik, gayutan internasional, sajarah pulitik, pamarèntah Perancis, lan èkonomi.[#endnote_] Badan punika nerbitaken 6 jurnal akademis Perancis wonten ngèlmu-ngèlmu sosial sarta gadhah 900 irah-irahan wonten ing katalogipun, kanthi 30 irah-irahan ènggal dipuntambahaken saben taunipun
Dosèn lan alumni kondhang
Alumni lan bekas staf "Sciences Po" ngambah 28 kepala nagara utawi papréntahan, mliginipun 3 présidhèn Perancis ing jaman rumiyin ugi sapunika, 13 nayakotama Perancis jaman rumiyin lan sapunika, 12 kepala nagara utawi papréntahan jaman rumiyin lan sapunika, lan satunggaling mantan Sekretaris Jenderal PBB
Mèh saben pulitikus utawi diplomat Perancis naté sinau wonten ing "Sciences Po" wiwit sekolah punika dipunyasa
Éwadéné makaten, sekolah punika ugi ndhidhik 14 CEO ingkang taksih njabat sapunika saking 40 parusahan paling ageng ing Perancis
Para lulusan "Sciences Po" limrahipun dipunsebut "Sciences Po" nanging saged ugi dipunsebut minangka "sciences-potistes" utawi "sciences-potiches"
Sapérangan mahasiswa Perancis nglajengaken studinipun wonten ing Sekolah Administrasi Nasional (École nationale d'administration-ENA), ingkang asring dipunanggep minangka langkah pendidikan wajib sadèrèngipun nindakaken dinas wonten ing pulitik utawi diplomasi Perancis.
Jean Alesi Jean Alesi (#ALIH) inggih punika satunggaling mantan pembalap Formula 1 asal Perancis
Wekdal punika piyambakipun mandhap wonten ing ajang DTM lan SpeedCar Series
Posisi paling apik Alesi sadanguning wonten ing Formula 1 inggih punika nalika piyambakipun mapan ing posisi angka 4 klasemèn pembalap wonten ing mangsa 1996-1997
Alesi sampun nindakaken start balapan F1 cacahipun kaping 201 wonten ing kurun wekdal 1989-2001
Ingkang unik, éwadéné piyambakipun mandhap langkung saking kaping 200 balapan
Piyambakipun dèrèng naté mlebet kandidat juara donya
Mekaten ugi dumugi ing pungkasaning karièripun wonten ing F1, Alesi nampung saged menang satunggal balapan kémawon, inggih punika wonten ing Kanada 1995
Punika ugi langkung amargi kabegjan, amargi Michael Schumacher ingkang nalika punika saweg mimpin balapan, ngalami prakawis transmisi wonten ing lap ingkang pungkasan
Alesi miwiti karièr wonten ing tim Tyrell rikala mangsa 1989
Wonten ing GP AS ingkang nalika punika dipunadani wonten ing sirkuit jalanan Phoenix, Alesi naté dados bintang nalika piyambakipun unggul lan nglawan Ayrton Senna
Alesi lajeng tetep wonten ing tim Tyrell kanggé 2 mangsa balapan
Wonten ing pungkasan taun 1990, sajatosipun, piyambakipun sampun gadhah kontrak kaliyan tim Williams
Anangin ujug-ujug piyambakipun mbatalaken lan langkung milih saperlu kagabung kaliyan tim Ferrari
Kados ingkang sami dipunmangertos, Williams wonten ing wiwitan taun 1990-an minangka raja F1, déné Ferrari nalika punika saweg ancur-lebur
Nanging punika ingkang nama Alesi, piyambakipun langkung milih saperlu ndhèrèk impian nalika alitipun: dados pembalap tim jaran jingkrak
Pilihanipun milih Ferrari kasunyatan panci lepat
sapérangan tiyang pitados piyambakipun saged dados juara donya manawi kagabung kaliyan tim Williams
Sadanguning wonten ing Ferrari wiwit taun 1991-1995, Alesi namung saged pikantuk satunggal kamenangan kémawon
Nalika taun 1996 piyambakipun pindhah dhateng tim Benetton sadanguning 2 mangsa
Momen unik kadadosan wonten ing GP Australia 1997 nalika piyambakipun kesupèn mlebet pit kanggé ngisi bènsin
Alhasil, mobilipun mogok amargi bènsinipun telas
Wonten ing taun 1998 piyambakipun kagabung kaliyan tim Sauber sadanguning 2 mangsa sadèrèngipun wonten ing mangsa 2000 piyambakipun kagabung wonten ing tim Prost
Lan wonten ing pungkasaning 2001 piyambakipun pènsiun saking Formula 1 sasampuning kagabung kaliyan tim Jordan wonten ing pertengahan mangsa lajeng piyambakipun pindhah dhateng ajang DTM kanthi gabung kaliyan tim AMG Mercedes-Benz wonten ing mangsa 2002
Alesi lajeng mandhap ugi wonten ing ajang SpeedCar Series lan naté dados penantang gelar juara sadèrèng pungkasanipun kawon déning kancanipun piyambak wonten ing F1 rumiyin, Johnny Herbert.
Sébastien Bourdais Sébastien Olivier Bourdais (#ALIH) inggih punika satunggaling mantan pembalap Formula 1 asal Perancis
piyambakipun naté kagabung kaliyan tim Scuderia Toro Rosso saking Australia 2008 dumugi Jerman 2009
Bourdais piyambak minangka pembalap paling suksès wonten ing sajarah ing ajang Champ Car, kanthi cathetan prèstasi menangaken sekawan gelar juara donya Champ Car saking taun 2004 dumugi taun 2007, lan ugi dados juara pungkasan ajang Champ Car sadèrèng ajang balapan mau manunggal kaliyan IndyCar Series ing taun 2008
Sapunika Bourdais balapan wonten ing Seri Le Mans sesarengan tim Peugeot Sport
Piyambakipun wangsul ugi dhateng ajang IndyCar kanthi dados pembalap paruh wekdal kanggé tim Lotus-Dragon Racing kanthi spesialisasi kanggé mandhap ing trèk-trèk kanthi karakter sirkuit jalanan (non-oval)
Sebastien Bourdais miyos saking kulawarga pembalap
Bapakipun, Patrick Bourdais, minangka satunggaling pembalap turing, rèli pagunungan, lan sports car nalika timuripun, lajeng remen kebut - kebutan ingkang rama mau nurun dhateng Bourdais dumugi pungkasanipun ingkang rama mangéstoni putranipun saperlu mandhap ing ajang balapan
Bourdais palakrama kaliyan pacaripun, Claire wonten ing wulan Mèi 2006
Adicara palakrama dipunadani wonten ing Gréja Katedral ing kutha Le Mans
Wonten ing resèpsi, rawuh kanca - kanca Bourdais anatwisipun bosipun wonten ing ajang Champ Car, Paul Newman, ugi rawuh ketua DPRD Le Mans lan walikota Le Mans
Wonten ing pista resèpsinipun, Bourdais ngawontenaken pista koktail
Pasangan Bourdais lan Claire kaparingan 2 putra inggih punika Emma ingkang miyos ing Dhésèmber 2006 lan Alexander ingkang miyos ing taun 2009
Sapunika manajer Sebastien Bourdais inggih punika Nicolas Todt ingkang minangka putra saking Jean Todt, Présidhèn FIA sapunika
Bourdais miwiti petualangan balapanipun wonten ing yuswa 10 taun wonten ing ajang gokart
Wonten ing éra 1990-an, piyambakipun sampun pengalaman nglamapahi kompetisi wonten ing manéka kejuaraan gokart, kanthi préstasi menangaken Maine Bretagne League taun 1991 lan Kejuaraan Kadet Prancis taun 1993
Bourdais ugi dados péranganing tim Sologne Karting ingkang menangaken ajang Le Mans 24 hours karting championship wonten ing sirkuit Alain Prost kanthi migunakaken sasis Merlin lan kanthi tenaga mesin Atomic
Bourdais lajengg nglajengaken lelampahanipun dhateng ajang single seater taun 1995 kanthi finish ing P9 wonten ing ajang Formula Campus
Lajeng piyambakipun pindhah dhateng ajang Formula Renault Prancis sadanguning 2 taun kanthi kasil dados runner up wonten ing taun 1997 sasampuning menangaken 4 pérangan balapan lan gangsal pole
Wonten ing taun 1998 piyambakipun menangaken 5 balapan lan dados Rookie of the Year ing Formula 3 Perancis
Piyambakipun lajeng dados juwara nasional Perancis wonten ing taun 1999 kanthi menangaken 8 pérangan lan 3 pole position
Sasampuning sukses wonten ing Formula Junior, Bourdais kagabung dhateng tim Prost Junior ing ajang Formula 3000 Internasional (sapunika dados Seri GP2)
Piyambakipun finish wonten ing posisi 9 klasemen umum kanthi raihan 1 pole lan 1 podium
Mangsa 2001 Bourdais pindhah dhateng tim DAMS lan menangaken balapan pisananipun ing F3000 wonten ing Silverstone, Northamptonshire
Piyambakipun lajeng pindhah tim malih taun 2002, sakmennika kaliyan Super Nova Racing, lan saged pikantuk 3 kemenangan lan 7 pole position
Piyambakipun lajeng ngawonaken Giorgio Pantano kanthi selisih 2 poin sasampuning Tomas Enge, ingkang sajatosipun dados juara umum, dipunnyatakaken kénging diskualifikasi sasampuning gagal wonten ing tés doping.
Sasampun boten wonten tim F1 ingkang minat dhateng Bourdais, piyambakipun lajeng milih mendhet dalan radikal: pindhah dhateng ajang Champ Car (CART) ing Amérikah Sarékat (AS)
Kanthi bab punika, ateges Bourdais sami kaliyan mantan juara-juara F3000 kados Juan Pablo Montoya lan Bruno Junqueira ingkang ugi mandhap ing ajang CART
Wonten ing CART piyambakipun kagabung kaliyan tim Newman-Haas Racing kanggé mangsa 2003
Petersburg, Florida, Bourdais dados rookie CART pisanan wiwit Nigel Mansell ingkang saged ngrebut pole position wonten ing balapan debutipun
Nanging, piyambakipun gagal dadosaken posisi pole-nipun dados sawijining kamenangan amargi gagal finish
Mlebet balapan kaping 4 ingkang dipunadani wonte ing Inggris (Brands Hatch), Sebastien Bourdais saged pikantuk kemenangan pisananipun sasampuning mimpin sadanguning 95 lap
Kemenangan ingkang sanès kadadosan wonten ing EuroSpeedway Lausitzring
Lan wonten ing pungkasaning mangsa, Bourdais saged dumunung ing P4 klasemen pungkasan, kanthi 5 finish podium, kalebet kemenangan dominan ing Cleveland lan runner up ing Mexico City
Piyambakipun ugi pikantuk gelar Rookie of the Year wonten ing mangsa debutipun mau
Taun 2002 Bourdais pikantuk kesempatan tés mobil F1 kaliyan tim Arrows, lajeng napakasmani kontrak kanthi wekdal tigang taun kaliyan tim mau
Nanging nalika wulan Agustus, tim Arrows bangkrut
Lajeng wulan Dhésèmber wonten ing taun ingkang sami, piyambakipun nindakaken tés kaliyan Renault ing Jerez, nanging kawon kaliyan kanca sanagaranipun, Franck Montagny ingkang lajeng kasil kapilih minangka test driver resmi Renault
Rumor nyebutaken, kasingkiripun Bourdais déning Montagny minangka akibat Bourdais boten purun napakasmani kontrak manajemén kaliyan Flavio Briatore.
Pikolèhan basa Pikolèhan basa (basa Inggris: "language acquisition") iku kegiyatan kang ditindakake manungsa kanthi tujuan oleh, ngasilke, lan nggunakaké tembung kanggo dimangerteni lan komunikasi
Ing sajerone kegiyatan pikolehan basa iki ana babagan-babagan ngelmu basa kang ana gandheng cenenge, kaya ta sintaksis, fonetik, lan tetembungan
Basa kang kang diéntuke iki kang diarani basa ibu, ya iku basa kang pisanan diéntuki déning manungsa.
Romain Grosjean Romain Grosjean (], #ALIH) inggih punika satunggaling pembalap mobil ingkang miyos ing Switserlan ingkang sapunika mandhap ing balapan kanthi béla bendera Perancis, ing pundi sapunika piyambakipun gadhah kalih kewarganegaraan (Switserlan lan Perancis)
Debut Grosjean ing ajang F1 dipuwiwiti ing GP Éropa 2009
Piyambakipun nggantosaken posisi Nelson Angelo Piquet ingkang dipunpecat déning tim Renault
Sadèrèngipun dados pembalap penuh, Grosjean minangka test driver resmi tim Renault, lan piyambakipun ugi minangka juara F3 Euroseries 2007 lan juara GP2 Asia Series
Kanggé mangsa 2011, Grosjean mandhap ing ajang GP2 Series lan kasil dadis juara umum
Wonten ing mangsa 2012 Grosjean wangsul dhateng F1 sesarengan kaliyan tim Lotus Renault GP lan dados kanca satunggal tim Kimi Raikkonen
Grosjean minangka salah satunggal pembalap saking program Renault Driver Development Program
Miwiti karièr single seateripun ing taun 2003, Grosjean ingkang nalika punika mandhap balapan wonten ing Formula Renault Switserlan langsung menangaken 10 balapan ing mangsa debutipun
Piyambakipun lajeng pindhah dhateng ajang Formula Renault Perancis taun 2004 lan kasil mapan ing posisi 7 klasemèn akir kanthi kasil satunggal kamenangan kémawon
Taun 2005 piyambakipun dados juara umum kanthi cacah 10 kemenangan
Grosjean ugi tampil wonten ing Formula Renault Eurocup lan saged finish podium kaping satunggal
Grosjean lajeng pindhah dhateng ajang F3 kanthi debutipun wonten ing Macau
ing pundi wonten ing balapan debutipun mau piyambakiun suksès finish angka 9 sasampuning start saking P19
Taun 2006 piyambakipun balapan penuh wonten ing ajang F3 Euroseries lan kasil kaping satunggal finish podium
Piyambakipun ugi mandhap ing F3 Inggris lan ngasilaken kasil gemilang ing Pau kanthi menangaken lomba saking pole lan ugi nyathet fastest lap
Piyambakipun lajeng tetep ing ajang F3 Euroseries taun 2007 sadèrèngipun minggah dhateng ASM Formule 3 ing pundi Jamie Green, Lewis Hamilton, lan Paul di Resta sadèrèngipun kasil menangaken ajang mau
Wonten ing mangsa debutipun, Grosjeankasil minggah dhateng puncak klasemèn sasampuning menangaken lomba kanthi spektakuler ing Mugello kanthi ngawonaken pimpinan klasemen Sébastien Buemi
Salajengipun ing akir mangsa, Grosjean saged dados juara umum kanthi nyisakaken satunggal balapan
Grosjean ugi kasil pikantuk pole ing F3 Zolder, nanging nalika lomba piyambkipun kedah prasaja wonten ing P14 amargi mesinipun macet nalika start.
Alain Prost Alain Marie Pascal Prost, OBE, Légion d'honneur (#ALIH) minangka mantan pembalap Formula Satu asal Perancis ingkang sampun kaping 4 ngrebut gelar juara donya F1, lan dadosaken tiyang ingkang kaping 3 ingkang pikantuk gelar juara donya ingkang kathah piyambak kejawi Juan Manuel Fangio (5 gelar), lan Michael Schumacher (7 gelar)
Saking taun 1993 dumugi 2001, Prost nyepeng rékor minangka pembalap kanthi kemenangan ingkang kathah piyambak
Michael Schumacher lajeng mecahaken rékor 51 kemenangan Prost wonten ing GP Bèlgi 2001
Prost ugi pikantuk gelar minangka salah satunggaling atlet paling apik Abad 20 sesarengan kaliyan Pelé, Muhammad Ali, Carl Lewis, lan Steffi Graf
Prost miwiti balapan kartingipun wonten ing umur 14 taun nalika piyambakipun liburan sesarengan kaliyan kulawarganipun
Piyambakipun lajeng ndhèrèk kompetisi wonten ing manékan ajang junior, ing pundi salajengipun piyambakipun menangaken kejuaraan Formula Junior Perancis lan Éropah kaping tiga kanthi urut, sadèrèngipun kagabung kaliyan tim McLaren wonten ing taun 1980 ing yuswa 25 taun
Piyambakipun lajeng ngrembaka rikat ing ajang F1 lan pikantuk pisananipun wonten ing GP Perancis 1981, satunggal taun sasampuning piyambakipun mlebet F1, ing pundi nalika punika piyambakipun kagabung kaliyan tim Perancis, Renault F1
Wonten ing taun 1997, Prost mendhet alih tim F1 Perancis, Ligier,lan nglamapahaken nama Prost Grand Prix dumugi bangkrut nalika taun 2002
Tim Prost sapunika mandhap ing ajang Andros Trophy, ingkang minangka kejuaraan balap ing inggil ès
Prost kathah dipunsebut tiyang minangka pembalap kanthi gaya alus lan santé ing wingking kemudi
Piyambakipun piyambak nyebut bilih piyambakipun pikantuk inspirasi saking idola pribadinipun kados Jackie Stewart lan Jim Clark
Prost asring dipunjuluki minangka "Profesor" amargi pendekatan intelektual wonten ing kompetisi balap F1
Piyambakipun dipunkenal trampil nyamektakaken mobilipun kanggé kaanan balapan, lan ugi trampil ngemat rém lan bal ing wiwitan lomba, kanthi pangajab saged dipungebér dumugi pungkasaning perlombaan
Jurnalis ulah raga bermotor Denis Jenkinson ngandharaken Prost minangka: "tiyang ingkang simpel lan boten gumantung kaliyan greget utawi inspirasi
Piyambakipun ugi boten manja kaliyan kecakapan mainaken pertunjukan beragam omong kosong
Piyambakipun gadhah tingkat disiplin mental ingkang inggil ing njawi pangertosan tiyang kathah." Sasampuning Prost GP
wonten ing mangsa 2002, Prost nelasaken wekdal kaliyan kulawarganipun lan berkompetisi wonten ing 8 balap sepeda, lan wonten ing posisi angka 3 ing "Granite – Mont Lozère"
Prost ugi mbalap ing seri balapan es Andros nalika taun 2003, lan pikantuk posisi angka 2 ing kejuaraan mau, ing wingking Yvan Muller
Prost ugi dados duta kanggé Uniroyal, posisi ingkang dipunlampahaken dumugi Mèi 2006
Prost nglajengaken berkompetisi ing Trofi Andros, lan menangaken gelar kaliyan Toyota ing mangsa 2006/07 lan 2007/08
Kanggé mangsa 2010, Aturan Ulah raga FIA ("Sporting Regulations") dipunéwahi, saèngga satunggaling mantan pembalap lenggah ing panel pengawas balapan ("stewards")
Prost minangka salah satunggaling pembalap pisanan ingkang mendhet posisi punika, wonten ing Grand Prix Bahrain.
Kastil Duffield Kastil Duffield inggih punika satunggaling kastil Norman ing Duffield, Derbyshire
Papan punika mlebet wonten ing pratélan "Scheduled Ancient Monument" ing Inggris
Mapan wonten ing tanjung ingkang mawi watu madep lèpèn, satunggaling papan ingkang gampil dipunjagi nalika tempur sanajan taksih dados pirembagan menapa papan punika dinggeni nalika masa prasajarah
Ugi dados "kontroversi" menapa bangsa Romawi nahan duginipun militèr kanggé njagi arungan lepen ing celakipun
ing sebrangipun kepanggih margi saking Lutdarum Wirksworth kepanggih kaliyan Rykneld Street ing Derventio (sapunika dados péranganing Derby), satunggaling jalur saking pelabuhan-pelabuhan Laut Lor
Ingkang kantun kadosipun saking Anglo Saxon sampun kapanggihaken
Prakiraan dipunkuwaosi déning tiyang-tiyang saking sapérangan posisi kados Saxon Thane kanthi nama Siward utawi kulawarganipun
Sapérangan gerabah Romawi Kuno utawi Romawi Inggris ugi kepanggihaken
Kalebet kepingan empyak (atap) mawi pola Romawi
Nanging artefak ingkang kapanggihaken kathah ingkang ical, sapérangan dipunsimpen wonten ing Museum lan Gladri Seni Derby sapérangan malih ing Wisma Paroki
Menapa ingkang dipunmangertosi bilih ing taun 1066, Henry de Ferrers (kadang kala dipuneja Ferrars) naté nglayani Raja William kanthi saé
Pikantuk papan pedaleman ing Derbyshire, ingkang lajeng kondhang minangka Duffield Frith
Mapan wonten ing antawisipun Heage lan Shottle ing sisih lèr lan Tutbury ing sisih kidul
Piyambakipun yasa Kastil Tutbury lan dipundadosaken tahtanipun
Nanging piyambakipun mbetahaken penjagi ing njawi kanggé njagi lemahipun dumugi pérangan lèr
Lajeng yasa kastil sanès, prakiraan wonten ing wana kayu ing Duffield
Putranipun ingkang kaping 3, Robert dipunmangertosi wonten ing Pertempuran Standard nglawan Sekotlan taun 1138 lan samel Earl of Derby
Putunipun, William nggantos posisi ing taun 1162 gabung kaliyan putra Raja ing pamberontakan nglawan bapakipun, Henry II lan taun 1173 kastil dipunrisak kaping kalih
Sasampunipun punika William II ingkang dipunremeni déning Raja John ingkang dipunkonduraken kebangsawanipun sareng kaliyan para manor saking Wirksworth, Ashbourne lajeng Kastil Horston (Horsley)
Ing sawijining dinten, kastil-kastil ing Tutbury lan Duffield dipunyasa malih kanthi dipundamel saking watu
William salajengipun ugi pikantuk kathah enthengan saking Karajan
Pangeran salajengipun, Robert génerasi kaping 7 mberontak marang Henry III lan Kastil Tutbury dipunrisak
Sanajan lajeng dipunparingi ampun, Robert ngraman malih lan kalah nalika tempur wonten ing Chesterfield dipunrebut taun 1269 lan Kastil Duffield dipunrisak
Lahan mau dipuncaosaken dhateng Pangeran Edmund boten dangu lajeng pikantuk gelar "Earl of Lancaster"
Kastil saèstu dipundamel rata kaliyan lemah, kathah watu-watu ingkang dipun-ginakaken kanggé yasan sanès lajeng sansaya dangu kanggé tuwuh taneman
Kenangan awit saking wontenipun bètèng dipunmangertosi saking nama "Castle Orchard" utawi "Kebon Kastil" ingkang dados pawiyaran saking griya-griya saking tilas kastil tumuju margi Hazlewood
Situs punika kapanggih ing taun 1885
=Pengedhukan== Nalika situs punika dipunkedhuk, pondasi tradhisional Norman awujud kastil motte lan bailey kapanggih mawi watu penahan ing nginggilipun
Ingkang damel menarik punika ukuranipun kirang langkung dawanipun 30 metèr (98 feet) lan wiyar 29 mèter (95 feet).
Kelicuk Kelicuk inggih punika nama tetedhan khas Rejang
Komposisinipun punika gedhang ingkang dipuncampur kaliyan beras ketan
Bibar adonan mau dipunudhak banjur dipunbungkus kaliyan godhong gedhang
Caranipun masak kelicuk inggih punika kapisan gedhang ingkang sampun mateng dipunoncèki saking kulitipun
Lajeng dipunudhak saéngga dados satunggal
Bibar punika adonan punika dipuncampur kaliyan beras ketan ingkang sampun resik lajeng dipunudhak saéngga adonan kalih punika campur kanthi rata
Bibar kecampur padatanipun dipuntambah kaliyan pemanis utawi penyedap sanèsipun
Salajengipun adosnan mau dipunbungkus mawi godhong gedhang ingkang taksih seger lan langkung saé malih bilih dipunolèsi kaliyan lisah goreng sadèrèngipun adonan mau dipunlebetaken
Adonan mau dipunbungkus kanthi mbentuk kerucut
Kelicuk dipunolah kanthi cara dipundang (dikukus) wonten ing wadhah ingkang padatanipun dipun-ginakaken kanggé ngliwet sekul utawi kanggé ngedang sekul ingkang dipun-ginakaken suku Rejang ing padintenan
Dhaharan punika sampun dipuntepangi lan sampun nyebar ing kiwa-tengené wewengkon Kepahiang lan ugi sapérangan wewengkon Sumatra pérangan kidul sanèsipun
Kelicuk ingkang dipunmekaraken ing tlatah sanès dipunbungkus nanging boten awujud kerucut
Kelicuk inggih punika portmanteau saking "kelituk" lan "cencuk"
Kalih tembung punika saking Basa Rejang, "kelituk" ingkang ateges nglempit (Basa Indonesia: melipat) lan "cencuk" ingkang ateges dipunsuduk (Basa Indonesia: ditusuk) mawi driji
Nalika mbungkus masakan punika saéngga mbentuk kerucut prelu kalih obahan tangan mau saéngga dipunwastani kaliyan kelicuk
Kelicuk wonten ing tradisi Rejang